12. ฐานะการเงินและผลการดำเนินงาน

1)  งบการเงิน

(1) สรุปรายงานการสอบบัญชี

ผู้สอบบัญชีของบริษัทฯ คือ นายทรงเดช ประดิษฐสมานนท์ ผู้สอบบัญชีรับอนุญาต 2349 และนายโสภณ
เพิ่มศิริวัลลภ ผู้สอบบัญชีรับอนุญาต 3182 สำนักงานเอินส์ท แอนด์ ยัง ในปี 2546
ผู้สอบบัญชีให้ความเห็นในรายงานการตรวจสอบแบบไม่มีเงื่อนไข
และให้ข้อสังเกตต่องบการเงินตามที่กล่าวไว้ในหมายเหตุประกอบงบการเงินข้อ 2.2
บริษัทย่อยทั้งสองแห่งได้จดทะเบียนเลิกบริษัทกับกระทรวงพาณิชย์เมื่อวันที่ 1 กันยายน 2546
และดำเนินการคืนทุนแก่ผู้ถือหุ้นเมื่อวันที่ 16 กันยายน 2546 แล้วจึงไม่ได้ทำงบดุลรวม ณ วันที่ 31
ธันวาคม 2546 ขณะที่งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันที่ 31
ธันวาคม 2546 ได้รวมผลการดำเนินงานของบริษัทย่อยจนถึงวันที่ 1 กันยายน 2546

(2) ตารางสรุปงบการเงินรวมของบริษัทฯ

  โปรดดูที่แนบท้ายรายงาน

(3) อัตราส่วนทางการเงินที่สำคัญ

  โปรดดูที่แนบท้ายรายงาน

2) คำอธิบายและการวิเคราะห์ฐานะการเงินและผลการดำเนินงาน

2.1 วิเคราะห์ผลการดำเนินงาน

ในปี 2546 บริษัทฯมีกำไรสุทธิทั้งสิ้น 194.89 ล้านบาท เพิ่มขึ้นร้อยละ 0.75
เมื่อเทียบกับกำไรสุทธิในปี 2545 จำนวน 193.44 ล้านบาท และกำไรต่อหุ้นในปี 2546 จำนวน
0.74 บาทต่อหุ้น สาเหตุหลักเนื่องจากราคาขายที่เพิ่มขึ้น ส่วนปริมาณขายใกล้เคียงกับปีก่อน

1.  รายได้รวมเพิ่มขึ้น 161.04 ล้านบาท หรือร้อยละ 9.20 โดยสาเหตุหลักเกิดจากการ

เพิ่มขึ้นของราคาขายร้อยละ 14.02 ส่วนปริมาณขายใกล้เคียงกัน

  2. ค่าใช้จ่ายรวมเพิ่มขึ้น 179.94 ล้านบาท หรือร้อยละ 11.73 โดยมีสาเหตุหลักมาจาก

ต้นทุนขายเพิ่มขึ้น จำนวน 179.85 ล้านบาท หรือเพิ่มขึ้นร้อยละ 13.48 เมื่อเทียบกับต้นทุนขายในปี
2545 จำนวน 1,333.82 ล้านบาท เป็นผลเนื่องจากต้นทุนวัตถุดิบสูงขึ้น
สำหรับค่าใช้จ่ายในการขายและบริหารใกล้เคียงกับปีก่อน

  3. ค่าใช้จ่ายทางการเงิน (ดอกเบี้ยจ่าย) ลดลงจากปีก่อน 3.54 ล้านบาท คิดเป็นร้อยละ

21.09 เนื่องจากหนี้สินที่ลดลง และดอกเบี้ยอยู่ในอัตราต่ำ

  4. อัตราส่วนการทำกำไร (Profitability Ratio)

 อัตราส่วนกำไรขั้นต้นต่อยอดขาย / อัตรากำไรสุทธิต่อยอดขาย

บริษัทฯมีอัตราส่วนกำไรขั้นต้นต่อยอดขายลดลงจาก 23.83% ในปี 2545 เป็น 20.83% ในปี 2546
และอัตรากำไรสุทธิต่อยอดขายลดลงจาก 11.05% เป็น 10.19%
ทั้งนี้เนื่องจากต้นทุนขายเพิ่มมากกว่ายอดขายที่เพิ่มขึ้น

  อัตราผลตอบแทนของผู้ถือหุ้น (ROE)

บริษัทฯมีอัตราผลตอบแทนของผู้ถือหุ้นลดลงจาก 25.21% ในปี 2545 เป็น 15.15% ในปี 2546
ซึ่งเป็นผลสืบเนื่องจากส่วนของผู้ถือหุ้นเพิ่มขึ้นจากส่วนเกินทุน จากการตีราคาที่ดิน

บริษัทจ่ายเงินปันผลให้กับผู้ถือหุ้นในปี 2546หุ้นละ 0.46 บาท รวมเป็นเงินทั้งสิ้น 120.75 ล้านบาท

  5. อัตราส่วนแสดงประสิทธิภาพในการดำเนินงาน (Efficiency Ratio)

  อัตราผลตอบแทนของสินทรัพย์ (ROA)

บริษัทฯมีอัตราผลตอบแทนของสินทรัพย์ลดลงจาก 15.78% ในปี 2545 เป็น 11.21% ในปี 2546
ซึ่งเป็นผลสืบเนื่องจากสินทรัพย์ที่เพิ่มขึ้นจากการตีราคาที่ดิน

อัตราการหมุนของสินทรัพย์ (Asset turnover)

บริษัทฯมีอัตราการหมุนของสินทรัพย์ลดลงจาก 1.43 เท่า ในปี 2545 เป็น 1.10 เท่า ในปี 2546
โดยเกิดขึ้นจากมูลค่าสินทรัพย์ที่เพิ่มสูงขึ้น

วิเคราะห์ฐานะการเงิน

  2.2.1 สินทรัพย์

  2.2.1.1 ส่วนประกอบของสินทรัพย์

บริษัทฯมีสินทรัพย์รวมสิ้นสุด ณ วันที่ 31 ธันวาคม 2546 จำนวน 1,738.56 ล้านบาท
เพิ่มขึ้นร้อยละ 41.82 เมื่อเปรียบเทียบกับสินทรัพย์รวมจำนวน 1,225.91 ล้านบาท ณ สิ้นปี 2545
โดยแบ่งเป็นที่ดิน อาคาร และอุปกรณ์ จำนวน 1,135.95 ล้านบาท คิดเป็นสัดส่วนร้อยละ 65.34
ของสินทรัพย์รวม รองลงมาได้แก่ สินค้าคงเหลือ และลูกหนี้การค้าจำนวน 329.43 และ 131.68
ล้านบาทตามลำดับ หรือคิดเป็นสัดส่วนร้อยละ 18.95 และ 7.57 ของสินทรัพย์รวมตามลำดับ
ส่วนที่เหลือได้แก่ เงินสดและรายการเทียบเท่าเงินสด สินทรัพย์หมุนเวียนอื่น และสินทรัพย์อื่น
รวมเป็นจำนวนทั้งสิ้น 105.62 ล้านบาท หรือคิดเป็นสัดส่วนร้อยละ 6.08 ของสินทรัพย์รวม

  2.2.1.2 การเปลี่ยนแปลงในสินทรัพย์

ยอดสินทรัพย์รวม ณ สิ้นปี 2546 ของบริษัทฯเพิ่มขึ้นจากปี 2545 ในอัตราร้อยละ 41.82
หรือเพิ่มขึ้น 512.64 ล้านบาท เนื่องจากสาเหตุหลักดังนี้

สินค้าคงเหลือเพิ่มขึ้น 88.32 ล้านบาท

สินทรัพย์ถาวรเพิ่มขึ้น 408.89 ล้านบาท

ทั้งนี้ สินค้าคงเหลือที่เพิ่มขึ้นสืบเนื่องจากต้นทุนที่สูงขึ้นตามวัตถุดิบ
สินทรัพย์ถาวรเพิ่มขึ้นจากการตีราคาที่ดิน

  2.2.1.3 คุณภาพของสินทรัพย์

1)  สินทรัพย์ของบริษัท อยู่ในสภาพดี สินค้าสามารถจำหน่ายได้หมด และไม่มีสินทรัพย์ด้อยคุณภาพอื่น

2)  ลูกหนี้ บริษัทไม่มีปัญหาในการเรียกเก็บหนี้ และลูกหนี้ส่วนใหญ่ยังไม่ถึงวันครบกำหนดชำระเงิน

  2.2.2 สภาพคล่อง

  2.2.2.1 กระแสเงินสด

เมื่อพิจารณาจากกระแสเงินสดในปี 2546 พบว่าบริษัทฯ มีเงินสดเพิ่มจากกิจกรรมดำเนินงาน
173.88 ล้านบาท เงินสดใช้ไปในกิจกรรมลงทุน 36.60 ล้านบาท
และเงินสดใช้ไปในกิจกรรมจัดหาเงิน 115.74 ล้านบาท
เป็นผลให้เงินสดและรายการเทียบเท่าเงินสดเพิ่มขึ้นสุทธิ 21.53 ล้านบาท
ทั้งนี้สาเหตุหลักจากผลกำไรสุทธิ การเพิ่มขึ้นของสินค้าคงเหลือ
การจ่ายชำระคืนเงินกู้ระยะยาวและหุ้นกู้ที่ถึงกำหนดชำระ การจ่ายเงินสดปันผลเพิ่มขึ้น
อย่างไรก็ดีในระหว่างปี 2546 มีกระแสเงินสดเข้ามากกว่ากระแสเงินสดออก
จึงส่งผลให้กระแสเงินสดโดยรวมเพิ่มขึ้น

2.  อัตราส่วนสภาพคล่องที่สำคัญ

ความเพียงพอของสภาพคล่องถือว่าอยู่ในเกณฑ์ดี บริษัทมีความสามารถในการจ่ายชำระหนี้
อีกทั้งบริษัทมีการส่งสินค้าไปจำหน่ายต่างประเทศและการเรียกชำระหนี้เป็น Sight

อัตราส่วนสภาพคล่อง

บริษัทฯมีสินทรัพย์หมุนเวียนที่สามารถนำไปชำระหนี้ หนี้สินหมุนเวียนได้เพิ่มขึ้น จาก 1.28 เท่า ในปี
2545 เป็น 1.42 เท่า ในปี 2546 นับได้ว่าบริษัทมีสภาพคล่องสูงขึ้นมาก

อัตราส่วนสินทรัพย์สภาพคล่องหมุนเร็ว

บริษัทฯมีสินทรัพย์หมุนเวียนเป็นจำนวนมาก
เมื่อตัดรายการที่มีสภาพคล่องน้อยออกไปจากสินทรัพย์หมุนเวียนแล้วทำให้มีค่าลดลงจาก 0.61 เท่า
เป็น 0.59 เท่า เนื่องจากในปี 2546 สินค้าคงเหลือมีมูลค่าสูงขึ้น

ระยะเวลาการเก็บหนี้เฉลี่ย

ระยะเวลาการเรียกเก็บหนี้เฉลี่ยของบริษัทฯช้าลงจาก 22 วันในปี 2545 เป็น 25 วันในปี 2546
ทั้งนี้เนื่องจากบริษัทฯ มียอดขายสูงขึ้น ขายสินค้าที่มีเงื่อนไขการชำระเงินยาวมากกว่าปี 2545

2.  แหล่งที่มาของเงินทุน

    1.  อัตราส่วนทางการเงินที่สำคัญ

อัตราส่วนหนี้สินต่อส่วนของผู้ถือหุ้น

ในปี 2546 บริษัทฯมีอัตราหนี้สินต่อส่วนของผู้ถือหุ้น 0.35 เท่า ต่ำกว่าปี 2545 ซึ่งอยู่ที่ 0.60 เท่า

2.  ส่วนของผู้ถือหุ้น

บริษัทฯมีส่วนของผู้ถือหุ้นสิ้นสุด ณ วันที่ 31 ธันวาคม 2546 จำนวน 1,286.25 ล้านบาท
เพิ่มขึ้นจำนวน 518.82 ล้านบาท หรืออัตราร้อยละ 67.61
เมื่อเปรียบเทียบกับส่วนของผู้ถือหุ้นจำนวน 767.43 ล้านบาท ณ สิ้นปี 2545
ซึ่งเป็นผลมาจากกำไรสุทธิในรอบปีนี้ 194.89 ล้านบาท และจ่ายเงินปันผลจำนวน 120.75
ล้านบาท และจ่ายหุ้นปันผล รวมทั้งส่วนเกินจากการตีราคาที่ดินจำนวน 444.68 ล้านบาท

มูลค่าตามบัญชี ณ วันที่ 31 ธันวาคม 2546 เท่ากับ 4.90 บาทต่อหุ้น เพิ่มขึ้นจากปีก่อนจำนวน
1.98 บาทต่อหุ้นหรืออัตราร้อยละ 67.61

3.  หนี้สิน

  2.2.3.3.1 ส่วนประกอบของหนี้สิน

  บริษัทฯมีหนี้สินรวมสิ้นสุด ณ วันที่ 31 ธันวาคม 2546 จำนวน 452.29 ล้านบาท ลดลง 6.18
  ล้านบาทหรือร้อยละ 1.35 เมื่อเปรียบเทียบกับหนี้สินรวมจำนวน 458.43 ล้านบาท ณ สิ้นปี
  2545 โดยแบ่งเป็นเงินเบิกเกินบัญชีและเงินกู้ยืมจากสถาบันการเงินจำนวน 252.15 ล้านบาท
  คิดเป็นสัดส่วนร้อยละ 63.15 ของหนี้สินรวม รองลงมาได้แก่ เจ้าหนี้การค้าจำนวน 71.41
  ล้านบาท หรือคิดเป็นสัดส่วนร้อยละ 15.79 ส่วนที่เหลือได้แก่ เงินกู้ยืมระยะยาว
  และหนี้สินหมุนเวียนอื่น รวมเป็นจำนวนทั้งสิ้น 128.73 ล้านบาท หรือคิดเป็นสัดส่วนร้อยละ
  28.46 ของหนี้สินรวม

  2.2.3.3.2 การเปลี่ยนแปลงในหนี้สิน

ยอดหนี้สินรวม ณ สิ้นปี 2546 ลดลง จากปี 2545 ในอัตราร้อยละ 1.35 กล่าวคือลดลง 6.18
ล้านบาท เนื่องจากสาเหตุหลักดังนี้

  1. ชำระคืนหุ้นกู้ (27.99) ล้านบาท

  2. หนี้สินหมุนเวียนอื่นลดลง (9.31) ล้านบาท

  3. เงินเบิกเกินบัญชีและเงินกู้ยืมจากสถาบันการเงินเพิ่มขึ้น 46.12 ล้านบาท

  4. จ่ายชำระหนี้เงินกู้ยืมระยะยาว (15.00) ล้านบาท

ทั้งนี้ บริษัทฯได้ชำระค่าหุ้นกู้เมื่อเดือน เมษายน 33.33% พร้อมดอกเบี้ย